கேள்வி: புனித வாரம் பற்றி தகவல் சொல்.
பதில்: புனித வாரம் (''Holy Week'') என்பது கிறிஸ்தவ சமயத்தில் உயிர்ப்பு ஞாயிறு முன் உள்ள வாரத்தைக் குறிக்கும். இது குறுத்தோலை ஞாயிறன்று வெற்றி ஆர்ப்பரிப்போடு எருசலேமில் நுழைதல் நினைவோடு தொடங்குகின்றது. புனித புதன் அன்று இயேசுவை காட்டிக்கொடுப்பதற்கான சூழ்ச்சியும், பெரிய வியாழன் அன்று கடைசி இரவு உணவின் நினைவும், புனித வெள்ளி அன்று இயேசுவின் பாடுகள், புனித சனி கிறிஸ்துவின் இயேசுவின் சாவு மற்றும் பாதாளத்தில் இறங்குவதும் நினைவு கூரப்படுகின்றது. அனைத்து கிறிஸ்தவ மரபுகளிலும் ஆண்டு தோறும் இந்த நிகழ்வு வெவ்வேறு நாட்களில் அமையும் (நகரக்கூடிய நாள்). கிழக்கு கிறிஸ்தவத்தில் இதனை பெரிய வாரம் என்றும் அழைப்பர். இது இலாசர் சனிக்கிழமையினைத் தொடர்ந்து வரும் வாரமாகும், இது குறுத்தோலை ஞாயிறு மாலை தொடங்கி பெரிய சனிக்கிழமை மாலை முடிவடைகிறது. மேற்கத்திய கிறிஸ்தவத்தில், }} புனித வாரம் என்பது தவக்காலத்தின் ஆறாவதும், கடைசி வாரமுமாகும், இது குருத்து ஞாயிற்றுக்கிழமையில் தொடங்கி புனித சனி முடிவடைகிறது.